Painted Desert

Denne artikkelen er om ørkenen Painted Desert i USA. For ørkenen i Australia ved samme navn, se Painted Desert (Australia).

Painted Desert er et 380 km² stort område med «badlands», beliggende i den nordlige delen av delstaten Arizona i USA. Ørkenen strekker seg fra Grand Canyon nasjonalpark og inn i Petrified Forest nasjonalpark. Store deler av arealet i Petrified Forest nasjonalpark er vernet som villmarksområde.Wilderness camping National Park Service (NPS) Hoveddelen av Painted Desert ligger innenfor Navajo Nation. Navajoene og Hopiene har bodd i området i henholdsvis minst 500 og 1000 år. Navnet på ørkenen kommer fra de spanske kolonistene, som skal ha kalt den El Desierto Pintado på grunn av det skarpt fargede landskapet.Did you know? (nederst på siden), NPS

 Geologi 
Ørkenen består av lagdelte lett eroderbare bergarter som siltstein, leirstein og skifer fra triasperioden. Disse finkornete steinlagende inneholder rikelig med jern- og manganholdige forbindelser som skaper de forskjellige fargene. Tynne lag med kalkstein og vulkanske bergarter danner et beskyttende lag på toppen. En rekke lag med vulkansk aske har bidratt med silisiumdioksid til de tallrike forsteinete trekubbene i området. Erosjon i disse mange forskjellige lagene har resultert i dannelsen av ørkentypen badlands.Chronic, Halka, Pages of Stone: Geology of Grand Canyon & Plateau Country National Parks & Monuments, Mountaineers Books; 2nd ed., 2004, s. 131–134 ISBN 978-0898866803Baars, Donald L., Navajo Country, University of New Mexico Press, 1995 s. 47–53 ISBN 0-8263-1587-9Baars, Donald L., The Colorado Plateau: a Geologic History, University of New Mexico Press, 1983, s. 163–168 ISBN 0-8263-0599-7

I den sørlige delen av ørkenen har restene av en barskog fra triasperioden blitt forsteinet over millioner av år. Vind-, vann- og jorderosjon fortsetter å endre landskapet ved å flytte sedimenter og blotte de geologiske lagene. En rekke fossiler av forhistoiske planter og dyr er funnet i regionen, i tillegg til dinosaurspor og spor av tidlig menneskelig bosetting.

 Referanser 

 Eksterne lenker 

 Petrified Forest National Park National Park Services
 Områdets geologi National Park Services
 Petrified Forest Wilderness Area Wilderness.net

Kategori:Arizonas geografi
Kategori:Ørkener i USA